《挽江惟志学佛坐解 其二》
明代·蓝智

适世谁知隐者庐，闭门自译化人书。勤修真观宗天竺，倦送才名入石渠。

同郡每询为况好，昨朝传得讣音初。衰容未悟无生理，霜木晨星百感馀。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。